B-festivalen

B-festivalen er en norsk musikkfestival startet i 2000 på Bekkestua, i kjellerstua i det lille røde huset i Nadderudveien. Festivalen har blitt arrangert fem ganger. De tre første årene (2000–2002) på Bekkestua og de to siste gangene (2003 og 2004) på Bokkafeen på Chateau Neuf.

Av høydepunkter under festivalens femårige historie kan nevnes band som Døvert, Faen ta USA, Den Tsjekkiske lokfører Pavel Parek, Carl Berner Sound System, Dive og Kaillkaukkoret.

Den femte januar 2008 ble det arrangert en feiring av B-festivalens historie i det gamle røde huset. Det ble avholdt en rekke konserter også denne gangen.

B-festivalen 2000 

Døvert, Mah-Jong, og Kinaputt. Det er mulig at Soldogg også spilte her.

T-skjortene som ble solgt kom i variantene grå og lyseblå, med en tegning av huset på bak.

B-festivalen 2001 

Dieseldaemon, Mah-Jong, Kinaputt, Døvert, Sightseeing, Kaputt Kino, Faen ta USA, Mancha Negra, m.m.

Av andre aktiviteter som fant sted under B-festivalen kan nevnes Terjes Bic-penn-tatoveringssjappe, Ciljes frisørsalong, Torkilds Løse- verdensproblemerverksted og Håkons rape-på-innover-og-utover-pust-seminar.

T-skjortene dette året var de kule røde t-skjortene.

Søndag var det utvidet formiddagsnachspiel med konsert med Kebabkongen.

B-festivalen 2002 

Fredag

Fredagens line-up inneholdt følgende store navn (i temporal korrekt rekkefølge): Fagerborgdisharmonien, Den Tsjekkiske Lokfører Pavel Parek, Kaputt Kino,  MensRoom, Portasound, Zabeltitz, og Bad Love.

Lørdag 

Dagen etter gikk følgende produsenter av høy- og lavkultur på scenen: Molotov Cocktail Party, Mah-Jong, Carl Berner Sound System, Dieseldaemon, Dive, Faen ta USA, Mancha Negra, Kaillkaukkoret, Mélèe,  og Sunken Roads.

Passed Out skulle ha spilt, men bassisten brakk armen i en stygg sykkelulykke på vei til toget til B-festivalen. Bassisten kom aldri tilbake til Passed Out, men Passed Out kom tilbake til B-festivalen året etter.

Søndag var det igjen utvidet formiddagsnachspiel med konsert med Kebabkongen. 

Andre aktiviteter

Tilbudet for tørste var ekstensivt, med to øltelt utenfor huset (en slags velkomstkomité) og bar. Utover serveringstjenestene ble det også tilbudt en workshop i hvordan løse verdensproblemer, og annet.

T-skjortene dette året var de ganske så kule blå t-skjortene. På baksiden av t-skjortene var alle bandene (med ett unntak) listet opp. På forsiden var den offisielle B-logoen å finne noe usymmetrisk plassert høy oppe på skjorten (nesten ved halsen).

B-festivalen 2003 

Dette året var det første gangen B-festivalen ble arrangert et annet sted enn på Bekkestua. Bokcaféen på Chateau Neuf ble det nye stedet. 

Fredag

Portasound åpnet festivalen dette året, tett fulgt av Kaputt Kino, Piker med Pistol, Dive, Rethro Tull, Carl Berner Sound System og Autotune.

Det ble servert snurrepizza og salat.

Lørdag

Sunken Roads

Åpen scene (Tullinger med hettegenser, Rødt hår og fregner, Kællær som rællær, Fosen Synth Band, Geirs fullrim), Kreta, Den tsjekkiske lokfører Pavel Parek, Passed Out , The Samuel Jackson Five, Melee, Mancha Negra, Persona Non Grata og MensRoom.

Lørdagen dette året var menyen chili con carne for de som spiste kjøtt, og chili sin carne (con bønne) for de som ikke gjorde det. Selvfølgelig fikk gjestene også salat til. Maten ble servert i Chateau Neufs lokale Glassbaren.

T-skjortene dette året var gule eller oransje. En spesialvariant for småvokste jenter fantes i rød.

Dette var første året festivalavisa B-posten ble utgitt.

B-festivalen 2004 

I 2004 ble B-festivalen igjen arrangert på Bokcaféen på Chateau Neuf i Oslo. 

Blant de usikalske bidragsyterne fant man Carl Berner Sound System,
Dive,
MensRoom,
Kaputt Kino,
Geniale Griser,
Den Tsjekkiske Lokfører Pavel Parek,
Piker med Pistol,
Sunken Roads,
Bandet til en av Oslos fremste jazzdamer,
Officer Downs og
Sodd Off.

Det var flere kanselleringer dette året. Blant de finner vi bandet The Vineyards.

Åpen scene bestod blant annet av Tullinger med Hettegenser, Multikulti, Willy Kopperud (som blant annet fremførte sin egenkomponerte sang "Pelsdyr fra Helsfyr"), og Kari Fjeldstad m/assistent og teip.

Commodore 64-hjørnet som ble installert innerst i Bokcaféen ble kanskje ikke den suksessen som arrangørene håpet på.

T-skjortene dette året var grønne og svarte, med påskriften "Noen du kjenner spiller garantert i et band".

Dette var siste året festivalavisa B-posten ble utgitt.

B-feiringen 2008 

Lørdag den 5. januar 2008 ble det arrangert en feiring av B-festivalens historie på Bekkestua. Overskuddet som utilsiktet ble opparbeidet de første åra ble nå svidd av på én kveld. I den anledning var B-baren gjenåpnet og fylt med gratis drikke – og B-scenen i kjellern var fylt med band. Arrangementet denne gang varte bare én kveld. På scenen sto:

Hanne Holmesland

Carl Berner Sound System

Tullinger med hettegenser

Kjøter

Den tsjekkiske lokfører Pavel Parek

Det ble selvfølgelig servert mat også denne hittil siste B-festivalen. Maten, som var vårruller og won ton, ble bestilt fra kinarestauranten på Bekkestua som drives av Jimmy og hans familie. Den ble spist opp i sin helhet.

Eksterne lenker 

 

Musikkfestivaler i Oslo
Repeterende arrangementer etablert i 2000